Република Србија 

ГРАД ЛОЗНИЦА

ГРАДСКА УПРАВА 

Л о з н и ц а 


На основу члана 80. и 81. Закона о запосленима у аутономним покрајинама и јединицама локалне самоуправе ("Сл.гласник РС", број 21/2016, 113/2017 и 95/2018), Правилника  организацији и систематизацији радних места у Градској управи, Градском правобранилаштву, стручним службама и посебним организацијама  града Лознице, начелник Градске  управа града Лознице, РАСПИСУЈЕ

                                                                               JAВНИ КОНКУРС
                                    ЗА  ПРИЈЕМ У РАДНИ ОДНОС НА  НЕОДРЕЂЕНО ВРЕМЕ

1. САМОСТАЛНИ ИЗВРШИЛАЦ НА ПОСЛОВИМА СОЦИЈАЛНЕ  И ПРИМАРНЕ ЗДРАВСТВЕНЕ ЗАШТИТЕ- 1 извршилац
Опис послова:

Прати и проучава прописе из социјалне и здравствене заштите и сходно надлежностима предвиђеним тим прописима обавља послове у области здравствене и социјалне заштите.  Врши пријем захтева и доношење решења о материјалном обезбеђењу корисника. Води управни поступак и припрема решења на предлог Комисије о категоризацији деце и разврставању деце ометене у психофизичком развоју. Припрема базу података деце ометене у развоју.

Учествује у планирању социјалне и здравствене заштите и планирању буџета у области здравствене заштите. Учествује у изради програма везаних за трансформацију установа социјалне заштите, Стратегијама Владе Републике Србије и надлежног министарства (о смањењу сиромаштва, о старим, деци, родној равноправности, особама са инвалидитетом итд.).

Обавља стручне послове за Савет за борбу против болести зависности.

Припрема и доставља тражене извештаје за Скупштину града, Градско веће, надлежна Министарства и Републички завод за статистику.

У обављању послова сарађује са установама из социјалне и здравствене заштите.

Обавља и  друге послове  по налогу начелника  одељења и шефа одсека  .

Стручна спрема: високо образовање из научне области природно техн.технолошких и   друштвено хуманистичких   наука    стечено   на основним академским студијама у обиму од најмање 240 ЕСПБ бодова ,  мастер академским студијама, мастер струковним студијама, специјалистичким академским студијама,  специјалистичким струковним студијама, односно са стеченим образовањем на основним студијама од најмање четири године или специјалистичким студијама на факултету, положен државни стручни испит и  најмање три  година радног искуства у струци.
       
Стручна оспособљеност, знања и вештине које се проверавају у изборном поступку за радно место под редним бројем 1:
   
 Конкурсна комисија вршиће проверу и оцењивање стручне оспособљености усменим разговором са учесницима огласа , провером знања из Закона о социјалној заштити, Закона о општем управном поступку, Законом о здравственој заштити  и Правилника о додатној образовној , здравственој подршци детету, ученику и одраслом .
2.  КОМУНАЛНИ ИНСПЕКТОР 2  - 1 извршилац
Опис послова:

              Обавља послове инспекцијског надзора над спровођењем одредаба Закона о комуналним делатностима и одлукама Скупштине града којима се детаљније уређују области у надлежности комуналног инспектора. Комунални инспектор врши надзор над законитошћу рада комуналних предузећа, поступака грађана, предузетника и правних лица у погледу придржавања закона, других прописа и општих аката. Инспекцијски надзор обухвата: уређивање и одржавање јавних и зелених површина; праћење јавне хигијене, заузећа јавних површина, раскопавања јавних површина; одржавање јавне расвете; снабдевање водом за пиће и одвођење отпадних вода; снабдевање топлотном енергијом; изношење и депоновање смећа; уређење и одржавање гробља; одржавање пијаца; продаја пољопривредних и других производа ван пијачног простора; уређење градилишта; лепљење плаката; чишћење снега и леда са јавних површина; одржавање споменика; уклањање хаварисаних возила; сузбијање појаве коровске биљке амброзије и др. Врши надзор над спровођењем градских одлука:  о држању домаћих животиња, паркирању возила на јавним и зеленим површинама, постављању мањих монтажних објеката , радном времену у угоститељству, занатству и трговини, обележавању назива улица и тргова, локалним комуналним таксама, делатности зоохигијене, о кућном реду и др. Врши надзор над спровођењем Закона о одржавању стамбених зграда, Закона о трговини и Закона о оглашавању.Комунални иснпектор води управни поступак доноси решења и закључке, подноси прекршајне пријаве, издаје прекршајне налоге, доноси закључке о дозволи принудног извршења и др.  Сачињава контролне листе  и преиспитује њихову садржину  по потреби, а најмање два пута годишње. Води евиденцију о инспекцијском надзору у електронској форми на прописаном обрасцу. Сачињава годишњи план инспекцијског надзора, израђује  дневне, периодичне и годишње извештаје о раду. Сарађује са другим лицима и органима и обавља друге послове по налогу шефа Одсека и начелника Одељења.

       Стручна спрема: високо образовање из научне области природних,  техничко технолошких и друштвено хуманистичких наука  стечено на основним академским студијама у обиму од  180 ЕСПБ бодова,  основним  струковним студијама, односно  са стеченим образовањем на студијама у трајању до три године, положен државни стручни испит, положен испит за инспектора и најмање три године радног искуства у струци.
     Стручна оспособљеност, знања и вештине које се проверавају у изборном поступку за радно место под редним бројем 2:
       Конкурсна комисија вршиће проверу и оцењивање стручне оспособљености усменим разговором са учесницима огласа , провером знања из Закона о комуналним делатностима, Закона о инспекцијском надзору и  Закона о општем управном поступку.
 Kaндидати треба да испуњавају и остале услове прописане Законом:
           Да је пунолетан држављанин Републике Србије,  да није правоснажно осуђиван на безусловну казну затвора од најмање шест месеци, да му раније није престајао радни  однос у државном органу, односну органу аутономне покрајине или јединице локалне самоуправе, због теже повреде дужности из радног односа и да испуњава остале услове одређене законом, другим прописом и актом о систематизацији радних места.

Докази које кандидати прилажу уз пријаву на кокурс:
· oригинал или оверена фотокопија извода из матичне књиге рођених;
· оригинал или оверена фотокопија  уверење о држављанству( не старије од 6 месеци);
-     оригинал или оверена фотокопија  дипломе  којом се потврђује стручна спрема; 
· оригинал или оверена фотокопија  уверења да није правоснажно осуђиван  на безусловну казну

       затвора од најмање 6 месеци  (не старије од 6 месеци);
             
-      изјаву кандидата да му раније није престао радни однос у државном органу, односно органу 

                      аутономне покрајине или јединице локалне самоуправе, због теже повреде дужности из радног    

                     односа;
            
-     оригинал или оверена фотокопија  уверења о положеном  државном стручном испиту  за рад у    

                     државним органима

                     (лице са положеним правосудним испитом уместо уверења о положеном  државном стручном

                      испиту за рад у државним органима достављају уверење о положеном правосудном испиту).    
               -     доказ о радном искуству у струци (потврда, решење или други акти из којих се види на којим 

                      пословима, у ком периоду и са којом стручном спремом је стечено радно искуство);
              
 -    личну и радну биографију

            Сви докази  прилажу се у оригиналу или овереној фотокопији код јавног бележника , односно Суда, Градској или Општинској управи (ако су оверени пре 28.02.2017.године).

Провера стручне оспособљености, знања и вештина кандидата у изборном поступку:

Са кандидатима чије су пријаве благовремене, допуштене, разумљиве, потпуне и уз које су приложени сви потребни докази и који испуњавају услове за рад на оглашеним радним местима, назначене вештине и знања биће проверени у просторијама Градске управа града Лозница  ул. Карађорђева бр.2. О датуму и времену спровођења изборног поступка кандитати ће бити обавештени телефонским путем, путем електронске поште или поштом, на бројеве и адресе које су навели у пријави.
Трајање радног односа:      Радни однос се заснива на неодређено време.
      
Напомена: Кандидати који први пут заснивају радни однос у органима аутономне покрајине, органима јединице локалне самоуправе или државном органу, подлежу пробном раду од шест месеци.

             Кандидати без положеног државног испита за рад у државним органима примају се на рад под условом да тај испит положе до окончања пробног рада. 

            Лице на пробном раду које заснива радни однос на радном месту «Комунални инспектор 2», и лице које заснива радни однос на радном месту «Комунални инспектор 2», а нема положен испит за  инспектора , полаже испит за инспектора у року од шест месеци од дана заснивања радног односа.
              Пријаве на јавни конкурс са потребном доказима доставити на адресу Градска управа града Лозница  ул. Карађорђева бр.2 са назнаком „ЗА ЈАВНИ КОНКУРС“ у року од 15  дана од дана објављивања Јавног конкурса. Рок почиње да тече  наредног дана од дана оглашавања.
Пријаве доставити путем поште или лично, на шалтер писарнице, приземље Градске управе.

             
Лице задужено за давање додатних обавештења   о јавном конкурсу  : Зоран Зарић,  у канцеларији  бр.111 , телефон  015/879-257.  

       
Јавни конкурс спроводи конкурсна комисија коју је именовао начелник Градске управе града Лозница. Неблаговремене , недопуштене, неразумљиве или непотпуне пријаве и пријаве уз које нису приложени сви тражени  докази, биће одбачене закључком конкурсне комисије.


Овај јавни конкурс се објављује у публикацији „Послови“ и на званичној интернет страници града Лозница www.loznica.rs
                          






                         НАЧЕЛНИК 


              ГРАДСКЕ УПРАВЕ

                                                                                                                         Владимир Радојчић, дипл.правник
